	Na temelju članka 27. Statuta Općine Molve („Službeni glasnik Općine Molve“ broj 2/20., 3/21., 8/23. i 11/23.-pročišćeni tekst), Općinsko vijeće Općine Molve na 43. sjednici održanoj 23. prosinca 2024. godine donijelo je 
ODLUKU
o sufinanciranju troškova terenske nastave i ekskurzija
učenicima Osnovne škole Molve u šk. god. 2023/2024.

Članak 1.
	Općina Molve sufinancirat će učenicima Osnovne škole Molve i njezinim područnim školama, učenicima od 1. do 8. razreda s područja Općine Molve, troškove terenske nastave i ekskurzija za školsku godinu 2023./2024. 
	Troškovi terenske nastave i ekskurzija sufinancirat će se po pojedinoj terenskoj nastavi/ekskurziji, za što će se financijska sredstva raspodijeliti razmjerno broju podnesenih zahtjeva i osiguranim proračunskim sredstvima Općine Molve u 2025. godini. 
	U Proračunu Općine Molve osiguran je iznos od 18.000,00 eura za sufinanciranje troškova iz ovog članka.
Članak 2.
	Ovlašćuje se Općinski načelnik da raspiše Javni poziv za sufinanciranje troškova terenske nastave učenicima Osnovne škole Molve u šk. god. 2023/2024. (u daljnjem tekstu: Javni poziv).
	Pravo na povrat sredstava iz članka 1. ove Odluke ostvaruje se podnošenjem Zahtjeva na propisanom obrascu koji se može preuzeti s internet stranice Općine Molve ili u službenim prostorijama Općine Molve nakon raspisanog Javnog poziva.
	Uz Zahtjev se prilaže:
· ugovor sa turističkom/putničkom agencijom, 
· dokaz o plaćenom računu terenske nastave/ekskurzije (uplatnica, izvod iz računa, potvrda škole i sl.), 
· preslika osobne iskaznice,
· presliku tekućeg/žiro računa podnositelja Zahtjeva.
	
Članak 3.
	Rok za podnošenje Zahtjeva uz Javni poziv bit će do 15. rujna 2025. godine.
Članak 4.
	Ova Odluka stupa na snagu 1. siječnja 2025. godine i objavit će se na internet stranici www.molve.hr  i oglasnoj ploči Općine Molve. 

KLASA: 601-01/24-01/5
URBROJ: 2137/17-03-24-1
Molve, 23. prosinca 2024. 
									PREDSJEDNIK
[bookmark: _GoBack]							                       Zdravko Tuba, v.r.

